ചിങ്ങപിറവിദിനത്തില് ഉണ്ണി മുകുന്ദന് ചിത്രം മേപ്പടിയാനിലെ രണ്ടാമത്തെ ഗാനം പുറത്തിറക്കി ഇരുകയ്യും നീട്ടി സ്വീകരിച്ച് ആരാധകര് ഉണ്ണി മുകുന്ദനെ കേന്ദ്ര കഥാപാത്രമാക്കി നവാഗതനായ വിഷ്ണു മോഹന് സംവിധാനം ചെയ്യുന്ന മേപ്പടിയാന് എന്ന ചിത്രത്തിലെ രണ്ടാമത്തെ വീഡിയോ ഗാനം പുറത്തിറങ്ങി .ജോ പോള് എഴുതിയ വരികള്ക്ക് രാഹുല് സുബ്രഹ്മണ്യന് സംഗീതം നല്കി വിജയ് യേശുദാസ് ആലപിച്ച മേലെ വാനില് മായാതെ സൂര്യനോ എന്ന ഗാനമാണ് പ്രേക്ഷകരുടെ മുന്നിലെത്തിയിരിക്കുന്നത്. നിമിഷങ്ങള്ക്കകം തന്നെ ഗാനം ഏറെ ജനപ്രീതി നേടിയിരിക്കുകയാണ്. ഉണ്ണി മുകുന്ദന് ഫിലിംസിന്റെ ബാനറില് ഉണ്ണി മുകുന്ദന് തന്നെയാണ് ഈ ചിത്രം നിര്മ്മിക്കുന്നത്. ഒരു പക്കാ ഫാമിലി എന്റര്ടൈനറായ മേപ്പടിയാനില് അഞ്ജു കുര്യന് ആണ് നായികയാവുന്നത് .കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഇന്ദ്രന്സ്, സൈജു കുറുപ്പ്, അജു വര്ഗീസ്, വിജയ് ബാബു, കലാഭവന് ഷാജോണ്, മേജര് രവി, ശങ്കര് രാമകൃഷ്ണന്, ശ്രീജിത്ത് രവി, കോട്ടയം രമേശ്, കൃഷ്ണ പ്രസാദ്, കുണ്ടറ ജോണി, ജോര്ഡി പൂഞ്ഞാര്, നിഷ സാരംഗ്, പോളി വത്സന്, മനോഹരിയമ്മ തുടങ്ങിയവരും ഈ ചിത്രത്തില് അഭിനയിക്കുന്നു. ഒരു സാധരണക്കാരന്റെ ജീവിതത്തില് അപ്രതീക്ഷിതമായി ഉണ്ടാകുന്ന ചില സംഭവങ്ങള് ആണ് മേപ്പടിയാന് ചിത്രത്തില് പറയുന്നത്. ഈരാറ്റുപേട്ട, പാലാ, പൂഞ്ഞാര് എന്നിവിടങ്ങളില് ആയി ചിത്രീകരിച്ച സിനിമ പൂര്ണമായും ഒരു കുടുംബ ചിത്രമാണ് എന്ന നിസംശയം പറയാം. നാളിതുവരെ കാണാത്ത ഒരു ഉണ്ണി മുകുന്ദനെയാകും മേപ്പടിയാനില് കാണാന് സാധിക്കുക. വര്ക്ഷോപ്പ് നടത്തിപ്പുകാരനായ ജയകൃഷ്ണന് എന്ന തനി നാട്ടിന്പുറംകാരന് യുവാവായിട്ടാണ് ഉണ്ണി ഈ ചിത്രത്തില് അഭിനയിക്കുന്നത്. ഈ ചിത്രത്തിനായി ഉണ്ണി മുകുന്ദന് സിക്സ് പാക്ക് ലുക്ക് മാറ്റി ശരീരഭാരം വര്ധിപ്പിച്ചിരുന്നു. എന്നാല് ശരീരഭാരം കൂടിയ ശേഷമാണ് നിര്മ്മാതാവിന്റെ സ്ഥാനത്തേക്ക് ആളെക്കണ്ടെത്തേണ്ടതായി വന്നത്. ഇതേ സമയം തന്നെ ആദ്യ കോവിഡ് ലോക്ക്ഡൗണും ഉണ്ടായി. തുടര്ന്ന് അടുത്ത നിര്മ്മാതാവ് എത്തുന്നത് വരെ ഇതേനിലയില് തുടരുക എന്ന അവസ്ഥയിലേക്ക് കടന്നപ്പോള് ഉണ്ണി നിര്മ്മാണ ചുമതല കൂടി ഏറ്റെടുത്തു. നേരത്തെ കാര്ത്തിക്, നിത്യ മാമെന് എന്നിവര് ചേര്ന്ന് ആലപിച്ച കണ്ണില് മിന്നും എന്നാരംഭിക്കുന്ന മേപ്പടിയാനിലെ ആദ്യ ഗാനം ഏറെ ശ്രദ്ധേയമായിരുന്നു. നീല് ഡി കുഞ്ഞ ഛായാഗ്രഹണം നിര്വഹിക്കുന്നു. എഡിറ്റര് ഷമീര് മുഹമ്മദ്, ലൈന് പ്രൊഡ്യൂസര് ഹാരിസ് ദേശം, പ്രൊഡക്ഷന് കണ്ട്രോളര് റിന്നി ദിവാകര്, കല സാബു മോഹന്, മേക്കപ്പ്അരുണ് ആയൂര്, വസ്ത്രാലങ്കാരം ഇര്ഷാദ് ചെറുകുന്ന്, ഷിജിന് പി. രാജ്, പോസ്റ്റര് ഡിസൈനര് ആനന്ദ് രാജേന്ദ്രന്, അസോസിയേറ്റ് റൈറ്റര്ശ്യാം മുരളിധരന്, ചീഫ് അസോസിയേറ്റ് ഡയറക്ടര് കെ.ജി. ഷൈജു, പ്രൊഡക്ഷന് എക്സിക്യൂട്ടീവ് പ്രസാദ് നമ്ബിയന്ക്കാവ്, വാര്ത്താ പ്രചരണംഎ.എസ്. ദിനേശ്. പ്രത്യേക അറിയിപ്പ്: കോവിഡ് മഹാമാരിയുടെ രണ്ടാം വരവിന്റെ കാലത്ത് എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹിക അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് തത്വമയി ന്യൂസ് അഭ്യര്ത്ഥിക്കുന്നു. ഓര്ക്കുക ഒന്നിച്ചു നിന്നാല് നമുക്കീ മഹാമാരിയെ തോല്പ്പിക്കാനാവും. സര്ക്കാര് നിര്ദ്ദേശങ്ങള് പാലിക്കാം, നമുക്ക് മഹാമാരിയെ ഒന്നിച്ചു നേരിടാം. വാക്സിന് എടുത്തും, സാമൂഹിക അകലം പാലിച്ചും, മാസ്ക് ധരിച്ചും ഈ മഹാമാരിയെ നമുക്ക് എത്രയുംവേഗം വേരോടെ പിഴുതെറിയാം. BreakTheChain CovidBreak IndiaFightsCorona